Enn Listra

Enn Listra (sündinud 28. märtsil 1955 Põltsamaal) on eesti majandusteadlane, õppejõud ja haridusjuht.

Ta on Tallinna Tehnikaülikooli majandusteaduskonna teadur ning on töötanud Tallinna Tehnikaülikooli majandusteaduskonna dekaanina ja Eesti Panga nõukogu liikmena.

 Haridus 
Alg- ja keskhariduse omandas Enn Listra Lustivere 8-klassilises Koolis (1962–1964) ja Põltsamaa Keskkoolis (1965–1973).

Ta õppis Tartu Riiklikus Ülikoolis teoreetilist füüsikat (1977–1982) ja hiljem (1993–1997) Tallinna Tehnikaülikooli magistriõppes majandust. Magistritöö teemaks oli: "Kvaasiklassikaline oligopoli teooria: analüüs pideva ajaga dünaamilise mudeliga". 

Aastatel 1997–2001 õppis ta Tallinna Tehnikaülikoolis doktoriõppes majandust. Doktoritöö teema oli: "Jaepanganduse areng ja struktuur Eesti näitel".

Ta on end täiendanud Stockholmi Majandusülikoolis (1993), Bentley College'is USA-S (1994–1996), Dalhousie Ülikoolis Kanadas (1999), Rootsis South Stockholm University College'is (2000), Harvard Business Schoolis, Massachusettsi Tehnikainstituudis, Bostoni Ülikoolis, Lissaboni Ülikoolis (2008),  Leedu Kvaliteediagentuuris (2013) ja Aalto Ülikooli avatud ülikoolis (2014–2015).

 Töökäik 
Ta oli Riikliku Ehitusuuringute Instituudi insener, vaneminsener ja juhtivinsener 1982-1990, Geoprojekt OÜ peainsener 1990 ning Peropus ASi direktor 1990-1991.

Aastast 1992 töötab Tallinna Tehnikaülikoolis: rahanduse ja majandusteooria instituudi lepinguline õppejõud 1992, lektor 1993-2002, professor, rahanduse ja panganduse õppetooli juhataja 2002-2016, tootlikkuse ja konkurentsivõime keskuse juhataja 2014-2016; majandusanalüüsi ja rahanduse instituudi professor 2017-2022; majandusteaduskonna õppearenduse ja haridusuuringute keskuse teadur aastast 2022. Enn Listra oli TTÜ majandusteaduskonna dekaan 2004–2009 ja 2017–2023. Aastast 2023 on ta emeriitprofessor ja teadur.

 Organisatsiooniline tegevus 
 2024-... Tallinna linnavolikogu rahanduskomisjoni liige, ekspert
 2023-... Euroopa Juhtimise Arendamise Ühingu õppekavade akrediteerimiskomitee liige
 2004–2023 Eesti Panga nõukogu liige
 1994–2023 Instituudi, teaduskonna ja ülikooli nõukogude liige Tallinna Tehnikaülikoolis
 2002–2007 Baltic Operations Research Society, nõukogu liige
 2004–2012 European International Business Academy, nõukogu liige (2007–2008 president)
 2005–2009 COPE (Congress of Political Economists), direktorite nõukogu liige
 2005–... Baltic Management Development Association, nõukogu liige
 2008–2011 EKKA, nõukogu liige, ekspert, hindamiskomisjonide esimees
 2011–2015 Montenegro Vabariigi Haridus- ja Spordiministeerium, kõrghariduse kvaliteediekspert
 2011–2017 MTÜ FinanceEstonia, juhatuse liige, inimvara töörühma juht
 2014–... Baltic Journal of Management, toimetuse nõukoja liige
 2019–2021 Eesti Majandusteaduse Seltsi asepresident, 2004-2009 Eesti Majandusteaduse Seltsi president

Tegevus poliitikas
Enn Listra kuulub aastast 2022 Reformierakonda. Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 467 häält ning ei osutunud valituks. Alates 2024. aastast on ta Reformierakonna Tallinna Kesklinna piirkonna esimees.

Ta kandideeris 2025. aasta kohaliku omavalitsuse volikogude valimistel Kesklinna linnaosas, kogus 89 häält ning ei osutunud valituks.

Tunnustus
 2023 Valgetähe IV klassi teenetemärk
 2023 Tallinna Tehnikaülikooli teenetemedal Mente et Manu

 Publikatsioone  
 Listra, E. (2022). Katuseraha viiskümmend halli varjundit. ERR, 12.12.2022.
 Listra, E. (2022). Sotsialism on just see, mida meil vaja pole. Delfi, 13.09.2022
 Listra, E. (2022). Teise küla teadus. ERR, 12.01.2022.
 Listra, E. (2021). Tipptegijad tulevad meilt. Äripäeva erileht, 11.01.2021.
 Listra, E. (2018). Slowing leap-tigers contested by skilled elephants. In: Liuhto, K. (Ed.). Baltic Rim Economies. (54−54). Turku: Pan-European Institute, Turku School of Economics, University of Turku.
 Listra, E. (2016). A conceptual reconciliation of the meanings of competition. Proceedings of the 8th International Conference Economic Challenges in Enlarged Europe: 8th International Conference Economic Challenges in Enlarged Europe, Tallinn, 2016. Ed. Hazak, Aaro. Tallinn: Tallinn University of Technology, 1−22.
 Listra, E. (2015). The concept of competition and the objectives of competitors. Procedia - Social Behavioral Sciences, 213: 20th International Scientific Conference "Economics and Management 2015 (ICEM-2015)". Elsevier, 25−30.
 Listra, Enn (2015). Suuname kõrgharidusega seotud rännet. Äripäev.
 Listra, E. (2013). International Business of Banking: The Pricing Example of Retail Currency Spreads. Global Economic Observer, 1 (1), 174−186.
 Listra, E. (2013). Improving the Competitiveness of the Nation. Life in Estonia, 48−49.
 Listra, Enn (2013). Konkurents eeldab koostööd. Äripäev 20.10.2013.
 Listra, E.; Shetty, S.; Krishnan, S. (2012). The Evolution of Commercial Banking in Estonia. Academy of Banking Studies Journal (ABSJ), 11 (1), 31−42.
 Listra, Enn (2012). Teadmistest saab kõhu täis. Äripäev, 7. mai.
 Listra, E; Raudonen, S. (2011). The Impact of Corporate Income Taxation on Foreign Direct Investment into European Union Manufacturing Sector. Business Research Challenges in a Turbulent Era: 4th Annual EuroMed Conference of the EuroMed Academy of Business: The 4th Annual Conference of the EuroMed Academy of Business, Elounda, Crete, Greece, 20th - 21st October 2011. Ed. Vrontis, D.; Weber, Y.; Kaufmann, H. R.; Tarba, S.; Tsoukatos, E. EuroMed Press.
 Listra, E. (2011). Mida tuleks Eestil OECD majandusaruandes tõsiselt tähele panna? Sirp.
 Listra, E. (2011). Tasuta kvaliteet ja kõik muu selle ümber. Õpetajate Leht.
 Listra, E. (2010). Ülikoolide ühinemine on pelgalt kosmeetika. Postimees.
 Listra, E. (2009). Tallinna laenuhimu kärpigu Läti kogemus. Postimees.
 Kerem, Kaie; Listra, Enn; Luiker, Lauri; Põder, Kaire (2000). Makroökonoomika teooriad ja mudelid. Tallinn.
 Mullaste, M.; Kaarma, H.; Kitvel, E.; Listra, E. (2000). Rahandussuhtarvud 2000. Tallinn: Statistical Office of Estonia.
 Listra, Enn (1998). Äristatistika. Tallinn: Tallinna Tehnikaülikooli Kirjastus.
 Listra, E.; Talviste, P. (1988). Tihenemise eelsurve olemus, kujunemine ja inseneriarvutustes kasutamise võimalused. Teesid: IX Eesti Geotehnika Konverents. Toim. Jaaniso, V.; Masso, T.; Rattassepp, T. Tallinn: Eesti NSV Riiklik Ehituskomitee, 33−34.

 Viited 

 Välislingid 


Kategooria:Eesti majandusteadlased
Kategooria:Tallinna Tehnikaülikooli professorid
Kategooria:Tartu Ülikooli füüsika-keemiateaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1955